Almerijos kultūra

Almerijos kultūra (), arba El Garselio kultūra – neolito ir eneolito archeologinė kultūra, pavadinta pagal Almerijos provincijos vardą Ispanijoje.

 Arealas 
Plito IV – III tūkstantmetyje pr. m. e. Ispanijos pietryčiuose, Viduržemio jūros pakrantėse.

 Kultūra 
Almerijos kultūrai būdingi megalitiniai Los Milareso tipo koridoriniai kolektyviniai kapai. Juose iš akmens blokų įrengta apskrita kamera su medžiais klotu dugnu. El Jautono kapas yra 6,8 x 5,6 m. Virš kapo supilta ir akmenų vainikais apdėta apvali kalvelė. Kapuose dažnai randama raudonų poliruotų vazų su simboline ornamentika. Žmonės gyveno gyvenvietėse, iš pradžių apvaliuose ar daugiabriauniuose akmeniniuose statiniuose, vėliau ketursieniuose namuose. Vertėsi medžiokle ir žvejyba, rinko augalinį maistą; pradėjo auginti grūdines kultūras bei prisijaukinti gyvulius. Naudojo paaštrintus akmeninius kirvius, įvairių geometrinių formų mikrolitus, molinius indus; rasta strėlių antgalių, amuletų, varinių papuošalų, cilindriniais kaklais ir apvaliadugnių molinių indų.

 Šaltiniai 

Kategorija:Europos neolito kultūros
Kategorija:Europos eneolito kultūros
Kategorija:Ispanijos archeologija